Document ID: 32004R0673

Komisjoni määrus (EÜ) nr 673/2004,
13. aprill 2004,
millega muudetakse määrust (EMÜ) nr 2220/85, millega kehtestatakse põllumajandustoodete tagatissüsteemi kohaldamise ühised üksikasjalikud eeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] eriti selle artiklit 5, artikli 6 lõiget 2, artikli 7 lõiget 3, artikli 8 lõiget 5, artikli 9 lõiget 2, artiklit 13, artikli 16 lõiget 2, artikli 17 lõiget 2 ja artiklit 21, ning teisi turu ühtse korralduse kohta käivate määruste vastavaid sätteid ja muid sätteid määrustes, millega kohaldamise korral nähakse ette tagatis,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames otsetoetuskavade ühiseeskirjad ning teatavad toetuskavad põllumajandustootjate jaoks, [2] eriti selle artiklit 145,
võttes arvesse nõukogu 22. mai 2001. aasta määrust (EÜ) nr 1051/2001 puuvilla tootmistoetuste kohta, [3] eriti selle artikli 19 lõiget 1,
võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [4] eriti selle artiklit 9,
võttes arvesse nõukogu 28. oktoobri 1996. aasta määrust (EÜ) nr 2202/96, millega kehtestatakse teatavate põllukultuuride tootjatele toetussüsteem, [5] eriti selle artiklit 6,
võttes arvesse nõukogu 6. detsembri 1993. aasta määrust (EÜ) nr 3448/93, mis sätestab põllumajandussaaduste töötlemisel saadud teatavatele kaupadele kohaldatava kauplemise korra, [6] eriti selle artikli 8 lõike 3 esimest alalõiku,
ning arvestades järgmist:
(1) Komisjoni määruse (EMÜ) nr 2220/85 artiklis 1 [7] määratletakse nimetatud määruse reguleerimisala nende määruste liigitamise kaudu, mis näevad ette tagatised vastaval kohaldamisalal. Nõukogu 8. aprilli 2003. aasta määrusega (EÜ) nr 670/2003, millega sätestatakse põllumajandusliku päritoluga etüülalkoholi turgu käsitlevad erimeetmed, [8] nähakse ette tagatised impordi- ja ekspordilitsentside väljaandmiseks. Seega tuleb täpsustada, et määruse (EMÜ) nr 2220/85 sätted kohalduvad ka määrusele (EÜ) nr 670/2003.
(2) Nõukogu määruse (EÜ) nr 2202/96 ja (EÜ) nr 1782/2003 teatavad rakendusmäärused võivad ette näha tagatisi. Seega tuleb täpsustada, et määruse (EMÜ) nr 2220/85 sätteid kohaldatakse ka määruste (EÜ) nr 2202/96 ja (EÜ) nr 1782/2003 suhtes.
(3) Mõned määruse (EMÜ) nr 2220/85 artiklis 1 loetletud määrused on tunnistatud kehtetuks. Seega tuleb määruse (EMÜ) nr 2220/85 artiklit 1 selguse huvides vastavalt vajadusele ajakohastada, asendades viited kehtetuks tunnistatud määrustele viidetega määrustele, millega nad kehtetuks tunnistati.
(4) Määrust (EMÜ) nr 2220/85 tuleks sellele vastavalt muuta.
(5) Käesoleva määrusega ettenähtud meetmed on kooskõlas kõikide asjaomaste korralduskomiteede arvamustega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2220/85 artikkel 1 asendatakse järgmisega:
"Artikkel 1
Käesoleva määrusega nähakse ette kas järgmiste määruste või muude rakendusmääruste alusel antavaid tagatisi reguleerivad eeskirjad, kui kõnealustes määrustes ei ole sätestatud teisiti:
a) määrused, mis sätestavad teatavate põllumajandustoodete turgude ühise korralduse:
- nõukogu määrus nr 136/66/EMÜ (õlid ja rasvad) [*1] EÜT 172, 30.9.1966, lk 3025/66.;
- nõukogu määrus (EMÜ) nr 2358/71 (seemned) [*2] EÜT L 246, 5.11.1971, lk 1.;
- nõukogu määrus (EMÜ) nr 2759/75 (sealiha) [*3] EÜT L 282, 1.11.1975, lk 1.;
- nõukogu määrus (EMÜ) nr 2771/75 (munad) [*4] EÜT L 282, 1.11.1975, lk 49.;
- nõukogu määrus (EMÜ) nr 2777/75 (kodulinnuliha) [*5] EÜT L 282, 1.11.1975, lk 77.;
- nõukogu määrus (EMÜ) nr 1766/92 (teravili) [*6] EÜT L 181, 1.7.1992, lk 21.;
- nõukogu määrus (EMÜ) nr 2075/92 (toortubakas) [*7] EÜT L 215, 30.7.1992, lk 70.;
- nõukogu määrus (EÜ) nr 3072/95 (riis) [*8] EÜT L 329, 30.12.1995, lk 18.;
- nõukogu määrus (EÜ) nr 603/95 (kuivsööt) [*9] EÜT L 63, 21.3.1995, lk 1.;
- nõukogu määrus (EÜ) nr 2200/96 (puu- ja köögivili) [*10] EÜT L 297, 21.11.1996, lk 1.;
- nõukogu määrus (EÜ) nr 2201/96 (puu- ja köögiviljatooted) [*11] EÜT L 297, 21.11.1996, lk 29.;
- nõukogu määrus (EÜ) nr 1254/1999 (veise- ja vasikaliha) [*12] EÜT L 160, 26.6.1999, lk 21.;
- nõukogu määrus (EÜ) nr 1255/1999 (piim ja piimatooted) [*13] EÜT L 160, 26.6.1999, lk 48.;
- nõukogu määrus (EÜ) nr 1493/1999 (vein) [*14] EÜT L 179, 14.7.1999, lk 1.;
- nõukogu määrus (EMÜ) nr 104/2000 (kala- ja akvakultuuritooted) [*15] EÜT L 17, 21.1.2000, lk 22.;
- nõukogu määrus (EÜ) nr 1673/2000 (lina ja kanep) [*16] EÜT L 193, 29.7.2000, lk 16.;
- nõukogu määrus (EÜ) nr 1260/2001 (suhkur) [*17] EÜT L 178, 30.6.2001, lk 1.;
- nõukogu määrus (EÜ) nr 2529/2001 (lamba- ja kitseliha) [*18] EÜT L 341, 22.12.2001, lk 3.;
- nõukogu määrus (EÜ) nr 670/2003 (põllumajanduslikku päritolu etüülalkohol) [*19] ELT L 97, 15.4.2003, lk 6.;
b) nõukogu määrus (EÜ) nr 1782/2003 (otsetoetuskavad) [*20] ELT L 270, 21.10.2003, lk 1.;
c) nõukogu määrus (EÜ) nr 1051/2001 (puuvilla toetuskava) [*21] EÜT L 148, 1.6.2001, lk 3.;
d) nõukogu määrus (EÜ) nr 1251/1999 (teatavate põllukultuuride tootjatele mõeldud toetussüsteem) [*22] EÜT L 160, 26.6.1999, lk 1.;
e) nõukogu määrus (EÜ) nr 2202/96 (teatavate tsitrusviljade tootjatele mõeldud toetuskava) [*23] EÜT L 297, 21.11.1996, lk 49.;
f) nõukogu määrus (EÜ) nr 3448/93 (põllumajandustoodete töötlemisel saadud teatavatele kaupadele kohaldatav kauplemise kord). [*24] EÜT L 318, 20.12.1993, lk 18."
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. aprill 2004

Labels: 12
11
4
6